Tsie dɛm asɛm yi:
https://akannews.com/fante/storage/2022/10/akan-news-BOLINGO.mp3
Fankwa 4, 2022 na Bolingo paa ntanɛt do kasee a wɔfrɛ no Akan kaseebɔ (www.akannews.com) wɔ Akan kasa tsitsir ebien mu: Asantse Twi na Mfantse ho tam. Akan kaseebɔ yɛ abaɛfor ntentan kɛse a odzi kan koraa a no do nsɛnhorow nyinara wɔ Akan kasa mu a ɔma ho kwan ma Esuantsefo na Mfantsefo nya kasee a adzesua na enyigye ahyɛ mu ma kenkan wɔ hɔnankasa hɔn kasaa mu. Bolingo nye Akan akyerɛkyerɛfo a wowiee skuul wɔ Simpa Esuapɔn no nkorbata a ɔwɔ Edwumako a wɔhwɛ Ghana kasahorow do na wɔtafer bɔ mu kyerɛw kasee no.
Akan yɛ Tano Mfinimfin afamu kasa (Niger-Congo kasakuw ebusua), Akanfo a wɔwɔ Ghana no hɔn kasaa baatan no. Nhwehwɛmu kyerɛ dɛ, afe 2021 reba wɔ ɔman Ghana mu no, Akan kasa a bi nye Mfantse, Akuapem, Akyem, Ahafo na Asante Twi nye kasa a nyimpa dodow kae papaapa. Nyimpa a hɔn dodow bor ɔpepem akron na wɔkaa Akan kasa no. Ghanafo ɔha mu eduowɔtwe (80%) tum ka kasa no dɛ hɔn mfunuma mu kasa anaa hɔn kasaa a ɔtɔ do ebien. Bolingo hɔn botae tsitsir a ɔno nye dɛ wobobue Ebibir kasa biara n’awerɛhyɛmu abow no, wohu dwuma a ɔtse dɛm yi dɛ ɔyɛ mfasodze kɛse kɛse. Ghanafo dodowara na wɔka Akan kasa no kyɛn ne nkyerɛwee. Dawurbɔ edwumayɛkuw etsitsir na wɔwɔ Ghana man yi mu a wɔdze Akan kasa dzi hɔn dwuma ahorow, na mbom wɔdze Borɔfo kasa kyerɛw hɔn nsɛm no gu ntanɛt do. Sɛ wotu anamɔn mpo dɛ wɔbɛkyerɛw hɔn nsɛm no wɔ Akan kasa mu mpo a, ber biara no, mfom wɔ dza wɔkyerɛw no mu, na wonntum mmfa Akan akyerɛwmba ‘ɛ’ na ‘ɔ’ nndzi dwuma yie.
Kwan biara do no, Iyi nya nsunsuando mapa wɔ kasa no ne nkasafua mboano ahorow a ɔwɔ no do na mpo kasa no no dwumadzi wɔ ntanɛt do no do.
Ady Namaran, Bolingo kasa edwumakuw no hɔn panyin dze dɛm nsɛm yi too gua ber a nna wɔrepa Akan kaseebɔ wɔ intanɛt do no ho tam no:
“Yɛgye dzi dzendzenndzen wɔ Bolingo dɛ, yebetsintsim Akan kasahorow no wɔ intanɛt do yɛ adze a ɔbɔboa kasa no ne nyinii. Iyi so botu kasa no no dwumadzi wɔ ntanɛt do no mpon na ama ho kwan ma Akanfo eenya nsɛm a ohia ho kwan akenkan wɔ hɔn kasaa mu wɔ ntanɛt do”.
Bolingo yɛ kasahorow mu dwumadzifo a wokitsa abɔdzin a no mu yɛ dur araa yie wɔ dwumadzi no nhwɛdo mu (ISO 9001:2015) na bambɔ ho dwumadzi nsɛnsɛm (ISO 9001:2015) mu. Hɛn ahoɔdzen gyina kasa nkyerɛase mu; dɛ ɔyɛ akyerɛw anaa anokasa mu na miidia dwumadzi a ɔwɔ hɛn dze mu.
Sɛ epɛ hɛnho ekyir kwan a: info@bolingoconsult.com
